ROMÂNIA      									
JUDEȚUL VRANCEA                                                                                  
CONSILIUL JUDEȚEAN  

                                         
HOTĂRÂREA nr. 195
din 13 august 2026
privind aprobarea Regulamentului de organizare și funcționare a Bazinului de înot didactic – Baza Sportivă 

  Consiliul Județean Vrancea
- având în vedere referatul nr. 201/21048 din 13.08.2026   al Serviciului Administrare Patrimoniu prin care se  propune inițierea unui proiect de hotărâre pentru aprobarea Regulamentului de organizare și functionare a Bazinului de înot didactic – Baza Sportivă;
- văzând:
 - Nota de fundamentare nr. 143/14.07.2026 a  Clubului Sportiv Județean Vrancea privind necesitatea aprobării Regulamentului de organizare și functionare a Bazinului de înot didactic – Baza Sportivă;
- Amendamentele nr.201/23304/12.08.2026 și nr.201/23344/12.08.2026 ale Grupului consilierilor PNL;
- luând act de art. 8 din Hotărârea Consiliului Județean Vrancea nr.79 din 6 mai 2026 privind darea în administrare Clubului Sportiv Județean Vrancea a imobilului “Bazin de înot didactic – Bază sportivă“ situat în municipiul Focșani, str. Aleea Stadionului nr.2;
- în conformitate cu prevederile Legii educației fizice și sportului nr. 69/2010 cu modificările și completările ulterioare și cu prevederile art.13 din anexa nr. 3 la O.G nr.25/2001  privind înființarea Companiei Naționale de Investiții 'C.N.I.' - S.A;
- ținând cont de prevederile Legii nr. 52/2003 privind transparenţa decizională în administraţia publică, cu modificările și completările ulterioare;
- în baza prevederilor art. 173 alin. (1) lit. d) și f), art. 173 alin. (5) lit. q) din O.U.G nr. 57/2019 privind Codul administrativ, cu modificările şi completările ulterioare;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;






[bookmark: _Hlk109225611]- în temeiul prevederilor art. 196 alin. 1 lit. a) din O.U.G nr. 57/2019 privind Codul administrative, cu modificările şi completările ulterioare,

                                          HOTĂRĂȘTE:

Art. 1. Aprobarea Regulamentului de organizare și funcționare a Bazinului de înot didactic – Baza Sportivă, prevăzut în Anexa care face parte integrantă din prezenta hotărâre.

Art. 2. Începând cu data intrării în vigoare a prezentei hotărâri, Hotărârea Consiliului Județean Vrancea nr. 30/24.04.2019 își încetează aplicabilitatea.

Art.21. (1) În termen de maximum 30 de zile de la intrarea în vigoare a prezentei hotărâri, Clubul Sportiv Județean Vrancea va organiza serviciul de inițiere în înot cu instructor, prin patru instructori, utilizând formele contractuale permise de lege.
(2) Directorul Clubului va aproba metodologia serviciului, programul grupelor, criteriile de înscriere, condițiile de recuperare a ședințelor și modalitatea de remunerare a instructorilor.

Art. 2². În termen de 30 de zile, Clubul Sportiv Județean Vrancea va elabora, va supune avizării Consiliului de administrație și va transmite Președintelui Consiliului Județean Vrancea documentația pentru înființarea a patru posturi de instructor      sportiv – ramura înot.

Art. 3. Prevederile prezentei hotărâri vor fi duse la îndeplinire de directorul Clubului Sportiv Județean Vrancea și vor fi comunicate celor interesați de secretarul general al județului prin Compartimentul Monitor Oficial Local din cadrul Serviciului Juridic.      

Președintele
Consiliului Județean Vrancea
Nicușor HALICI


                                                                                      Contrasemnează,
				  	                        Secretar general al județului
	                                                Raluca Dan   

